Små (ca. 8 millimeter), avlange, blanke, rødlige eller mørke bladbiller. Kroppsformen er avlangt oval og noe flat, kroppen er glatt med fine hår på dekkvingene. Fargen varierer mye. Antennene er nesten så lange som kroppen, nokså tynne med kjegleformede ledd, ikke påfallende tykkere mot spissen. Pronotum er rundet med tydelig avsatte sidekanter. Dekkvingene er jevnbrede, kraftig punkterte. Beina er slanke og nokså korte.